ระเบียบศาลรัฐธรรมนูญว่าด้วยผู้ทรงคุณวุฒิประจําศาลรัฐธรรมนูญพ.ศ.2547---------------------------------- โดยที่เป็นการสมควรให้มีผู้ทรงคุณวุฒิประจําศาลรัฐธรรมนูญ เพื่อเป็นคลังสมองและปฏิบัติหน้าที่หรือดําเนินกิจการใดๆ ตามที่ประธานศาลรัฐธรรมนูญและตุลาการศาลรัฐธรรมนูญมอบหมาย อาศัยอํานาจตามความในมาตรา 265 วรรคสอง ของรัฐธรรมนูญแห่งราชอาณาจักรไทย พุทธศักราช 2540 และมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยผู้ทรงคุณวุฒิประจําศาลรัฐธรรมนูญ พ.ศ. 2547"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ ให้ยกเลิกระเบียบศาลรัฐธรรมนูญว่าด้วยหลักเกณฑ์และวิธีการแต่งตั้งผู้เชี่ยวชาญ และผู้ชํานาญการของศาลรัฐธรรมนูญ พ.ศ. 2542ข้อ ๔ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ในระเบียบนี้ "ผู้ทรงคุณวุฒิ" หมายความว่า บุคคลที่ได้รับการแต่งตั้งจากศาลรัฐธรรมนูญ ในฐานะผู้มีความรู้ และความเชี่ยวชาญเฉพาะด้านอันจะเป็นประโยชน์ต่อการปฏิบัติหน้าที่ของศาลรัฐธรรมนูญ ข้อ ๖ ให้สํานักงานศาลรัฐธรรมนูญรวบรวมเสนอรายชื่อบุคคลที่มีคุณสมบัติเหมาะสมที่จะ ได้รับการแต่งตั้งเป็นผู้ทรงคุณวุฒิในสาขาต่างๆ ที่เกี่ยวกับการปฏิบัติหน้าที่ของศาลรัฐธรรมนูญต่อ คณะตุลาการศาลรัฐธรรมนูญเพื่อพิจารณาคัดเลือก การเสนอชื่อนี้ต้องได้รับความยินยอมจากบุคคลที่ได้รับ การเสนอชื่อเป็นหนังสือ การพิจารณาคัดเลือกให้เป็นมติของคณะตุลาการศาลรัฐธรรมนูญ โดยมติเสียงข้างมาก ข้อ ๗ ผู้ทรงคุณวุฒิต้องมีคุณสมบัติ ดังนี้ (1) มีสัญชาติไทย (2) มีอายุไม่ต่ํากว่าสี่สิบห้าปีบริบูรณ์ (3) สําเร็จการศึกษาไม่ต่ํากว่าปริญญาตรีในสาขาวิชากฎหมาย รัฐศาสตร์ เศรษฐศาสตร์ หรือสังคมศาสตร์ (4) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข ตามรัฐธรรมนูญด้วยความบริสุทธิ์ใจ (5) มีคุณสมบัติอย่างใดอย่างหนึ่ง ดังต่อไปนี้ (ก) รับราชการหรือเคยรับราชการไม่ต่ํากว่าข้าราชการพลเรือนระดับ 9 หรือเทียบเท่า (ข) เป็นหรือเคยเป็นผู้สอนในสาขาวิชากฎหมาย การเมืองการปกครอง เศรษฐกิจและสังคม ในสถาบันอุดมศึกษา และดํารงตําแหน่งหรือเคยดํารงตําแหน่งไม่ต่ํากว่ารองศาสตราจารย์หรือ รองศาสตราจารย์พิเศษ (ค) รับราชการหรือเคยรับราชการไม่ต่ํากว่าอัยการผู้เชี่ยวชาญพิเศษ หรือผู้พิพากษาศาลอุทธรณ์ หรือ (ง) เป็นหรือเคยเป็นผู้ประกอบวิชาชีพทนายความไม่น้อยกว่ายี่สิบปี (6) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน ไม่สมประกอบ (7) ไม่เป็นผู้มีหนี้สินล้นพ้นตัว (8) ไม่เป็นผู้เคยต้องคําพิพากษาถึงที่สุดให้จําคุก เว้นแต่เป็นความผิดที่เกิดจากการกระทํา โดยประมาทหรือความผิดลหุโทษ (9) ไม่เป็นผู้เคยถูกไล่ออก ปลดออก หรือให้ออกจากราชการ หน่วยงานของรัฐ รัฐวิสาหกิจ หรือราชการส่วนท้องถิ่น เพราะทุจริตต่อหน้าที่ หรือถือว่ากระทําการทุจริตและประพฤติมิชอบในวงราชการข้อ ๘ เมื่อสํานักงานศาลรัฐธรรมนูญได้ดําเนินการตามข้อ 6 และตรวจสอบคุณสมบัติถูกต้อง ตามข้อ 7 แล้ว ให้เสนอชื่อผู้นั้นเพื่อประธานศาลรัฐธรรมนูญแต่งตั้งเป็นผู้ทรงคุณวุฒิประจําศาลรัฐธรรมนูญข้อ ๙ ผู้ทรงคุณวุฒิมีหน้าที่ให้คําปรึกษา และให้ข้อเสนอแนะ ดังนี้ (1) ริเริ่ม เสนอแนะ หรือให้คําปรึกษาด้านวิชาการในเรื่องที่เกี่ยวข้องกับการปฏิบัติหน้าที่ของ ประธานศาลรัฐธรรมนูญ และตุลาการศาลรัฐธรรมนูญ (2) ศึกษาค้นคว้าข้อมูล ตลอดจนเสนอข้อมูลทางวิชาการอันเป็นประโยชน์ต่อการปฏิบัติหน้าที่ ศาลรัฐธรรมนูญและสํานักงานศาลรัฐธรรมนูญ (3) วิเคราะห์ วิจัย เสนอข้อคิดเห็น ข้อกฎหมาย และให้คําแนะนําในเรื่องต่างๆ ตามที่ประธาน ศาลรัฐธรรมนูญ หรือตุลาการศาลรัฐธรรมนูญมอบหมาย (4) ปฏิบัติตามที่ได้รับมอบหมายจากศาลรัฐธรรมนูญ และสํานักงานศาลรัฐธรรมนูญข้อ ๑๐ ให้ผู้ได้รับการเสนอแต่งตั้งเป็นผู้ทรงคุณวุฒิตามข้อ 8 ยื่นใบรายงานตัวตามแบบที่กําหนดต่อสํานักงานศาลรัฐธรรมนูญ พร้อมด้วยหลักฐานดังต่อไปนี้ (1) สําเนาทะเบียนบ้านและสําเนาบัตรประจําตัวประชาชนถ้ามีการเปลี่ยนชื่อหรือนามสกุลให้นําหลักฐานการเปลี่ยนชื่อหรือนามสกุลมาแสดงด้วย (2) หลักฐานแสดงคุณสมบัติตามข้อ 7 (3) รูปถ่ายหน้าตรง ขนาด 2 นิ้ว ซึ่งถ่ายมาแล้วไม่เกิน 6 เดือน จํานวน 4 รูป (4) ใบรับรองแพทย์ซึ่งมีอายุไม่เกิน 6 เดือน ในกรณีผู้ที่ได้รับการคัดเลือกเป็นผู้ทรงคุณวุฒิเป็นข้าราชการ ต้องมีหนังสือยืนยอมจากหน่วยงานที่ผู้นั้นสังกัดข้อ ๑๑ ผู้ทรงคุณวุฒิมีวาระการดํารงตําแหน่งสองปีนับแต่วันที่ได้รับแต่งตั้ง และผู้ที่พ้นจากหน้าที่ตามวาระอาจได้รับการแต่งตั้งอีกได้ข้อ ๑๒ นอกจากการพ้นจากหน้าที่ตามวาระ ผู้ทรงคุณวุฒิจะพ้นจากหน้าที่เมื่อมีกรณี (1) ตาย (2) ลาออก (3) ขาดคุณสมบัติตามข้อ 7 (4) ได้รับแต่งตั้งให้ดํารงตําแหน่งตามระเบียบศาลรัฐธรรมนูญว่าด้วยการแต่งตั้งที่ปรึกษา เลขานุการ และผู้เชี่ยวชาญประจําประธานศาลรัฐธรรมนูญ และตุลาการศาลรัฐธรรมนูญ (5) คณะตุลาการศาลรัฐธรรมนูญมีมติให้พ้นหน้าที่ (6) ถูกจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทํา โดยประมาท หรือความผิดลหุโทษข้อ ๑๓ ให้สํานักงานศาลรัฐธรรมนูญออกบัตรประจําตัวแก่ผู้ทรงคุณวุฒิเพื่อแสดงตน บัตรประจําตัวตามวรรคหนึ่ง เป็นอันยกเลิกเมื่อมีกรณีตามข้อ 12ข้อ ๑๔ ให้สํานักงานศาลรัฐธรรมนูญดําเนินการจัดทําและรักษาทะเบียนประวัติของผู้ทรงคุณวุฒิ ข้อ ๑๕ ในการปฏิบัติหน้าที่ของผู้ทรงคุณวุฒิ ให้มีสิทธิได้รับเบี้ยประชุมหรือค่าตอบแทนตามระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการ และ ค่าตอบแทนบุคคลหรือคณะบุคคล แล้วแต่กรณีข้อ ๑๖ การแต่งตั้งที่ปรึกษา และผู้เชี่ยวชาญตามระเบียบศาลรัฐธรรมนูญว่าด้วยการแต่งตั้ง ที่ปรึกษา เลขานุการ และผู้เชี่ยวชาญประจําประธานศาลรัฐธรรมนูญ และตุลาการศาลรัฐธรรมนูญ ประธาน ศาลรัฐธรรมนูญและตุลาการศาลรัฐธรรมนูญอาจจะพิจารณาเสนอแต่งตั้งจากผู้ทรงคุณวุฒิตามระเบียบนี้ก็ได้ข้อ ๑๗ การพ้นจากหน้าที่ไม่ว่ากรณีใด ผู้ทรงคุณวุฒิไม่มีสิทธิเรียกร้องค่าตอบแทนหรือเงินอื่นใด จากสํานักงานศาลรัฐธรรมนูญข้อ ๑๘ ให้เลขาธิการสํานักงานศาลรัฐธรรมนูญ ปฏิบัติการให้เป็นไปตามหลักเกณฑ์และวิธีการ ที่กําหนดไว้ในระเบียบนี้ผู้มีอํานาจลงนาม - ประกาศ ณ วันที่ 1 กรกฎาคม พ.ศ. 2547 กระมล ทองธรรมชาติ ประธานศาลรัฐธรรมนูญ